पाएं अपने शहर की ताज़ा ख़बरें और फ्री ई-पेपरडाउनलोड करें
नगर परिषद की गश्ती दल ने मंगलवार को अवैध रुप से गुटखा भरकर ले जा रहे ऑटों से गुटखा जब्त किया हैं। जिसकी कीमत एक लाख रुपए से अधिक बताई जाती है। गश्ती दल में शामिल विधि अधिकारी विशाल चौधरी ने बताया कि लगातार गुटखों की कालाबाजारी की शिकायते आ रही थी। इसी को देखते हुए लगातार गश्त की जा रही हैं और लोगों के कोरोना से बचाव के लिए भी प्रेरित किया जा रहा हैं।मंगलवार सुबह शास्त्री नगर स्थित प्लॉट नंबर 6-बी के बाहर ऑटो खड़ा हुआ था।
इसमें 10 -11 कट्टे और बोरे दिखाई दिए। इस मामले में ऑटो के पास खड़े वहां के रहने वाले सक्षम जैन पुत्र पारसमल जैन से जब बोरो के बारे में पूछताछ की गई। तो उसने इन कट्टो में दिलबाग आदि गुटके होना बताते हुए सामान भी उसी का होना बताया। इसपर उससे टीम ने खरीद की बिल्ट, बिल आदि दस्तावेज मांगे तो वह नहीं दे पाया। इसपर गुटकों को अवैध मानते हुए गुटकों से भरे कट्टों को जब्त कर लिया गया।
चौधरी ने बताया कि जब्त किए गए सामान के साढे 3 बडे बोरे और 7 छोटे कट्टे हैं। बताया कि जा रहा हैं जब्त किए गए गुटखों की कीमत एक लाख रुपये से अधिक हैं। विदित रहे जन अनुशासन पखवाडे के तहत की जा रही सख्ती का असर गुटखाें की खरीद पर पड़ा हैं। कई जगहों पर लोग कीमत से अधिक ग्राहकों से वसूल रहे हैं और जमकर कालाबाजारी हो रही हैं।इससे पहले भी नगर परिषद और पुलिस प्रशासन की ओर से इस तरह की कार्रवाही की जा रही हैं। इसके बावजूद लोग बिना बिल और बिल्टी के ही चोरी चुपके गुटके की कालाबाजारी कर रहे है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva zho_Hant eng_Latn